
Visjon, virksomhetsidé og verdier for klubben
Visjon:
NIL Håndball skal være en klubb for livslang håndballglede på alle nivå.
Virksomhetsidé:
NIL Håndball utvikler håndballspillere på alle nivå, og har høy sportslig og sosial aktivitet. Vi jobber for gode oppvekstsvilkår og idrettsglede som varer hele livet.
Verdier
NIL Håndball skal bygge på grunnverdiene til Norges Idrettsforbund og Norges
Håndballforbund, og forankrer sitt arbeid gjennom følgende verdier:
Engasjement – NIL Håndball er et fellesskap hvor utøvere, trenere, tillitsvalgte og
foreldre skal bidra til klubbens og hverandres trivsel og utvikling.
Glede – NIL Håndball skal tilrettelegge for sosialt samhold og stimulere til livslang
håndballglede.
Mestring – NIL Håndball skal tilby sportslig utvikling for utøvere på alle
ambisjonsnivå, fra lek og mosjon til konkurranse.
Overordnet målsetning
NIL Håndball skal være en aktiv og veldrevet håndballgruppe med fokus på
medlemmene og vår sportslige utvikling. Samtidig skal klubbkulturen invitere til å skape
tilhørighet, identitet og fellesskap mellom medlemmene, uansett bakgrunn.
Det forutsetter et godt og planmessig arbeid på flere områder. Med bakgrunn i en god
organisasjon og en robust økonomi, skal vi legge forholdene til rette for at alle skal få
oppleve håndball på en positiv måte. Vi skal legge til rette for aktiviteter som kombinerer
positiv sportslig utvikling med gode sosiale og felles kulturelle tiltak.
NIL Håndball skal bidra til et trygt oppvekstmiljø og en positiv kultur for både barn,
unge og voksne. Vi skal være et inkluderende miljø som bidrar til å skape tilhørighet,
identitet og fellesskap på tvers av våre lag. Vi viser respekt for hverandre, konkurrenter,
frivillige og funksjonærer.
Overordnet sportslig målsetning
NIL Håndball skal jobbe for at alle spillere skal ha et godt håndballfaglig tilbud, uansett ferdigheter og ambisjoner.
Klubben skal aktivt jobbe for å øke antallet medlemmer og redusere frafall, gjennom
tilrettelagt aktivitet og at klubbens ungdom får tilbud om engasjement i sportslige og
administrative verv.
NIL 2025

NIL Håndball skal gi et tilbud til de som vil arbeide for håndballen på ledersiden (trenere, dommere etc) gjennom utdanning og oppfølgning.
Klubben skal ha aktive arenaer for utveksling av erfaringer og videreutvikling av ledere,
lagsapparat og dommere på tvers av gruppene i klubben.
Sportslig plan skal være et levende dokument som er styrende for alle lag. Det forventes at
trenere og andre ledere rundt lagene implementerer og følger sportsplanen. Det er gruppeutvalget som har ansvaret for å vedta sportslig plan, men sportslig utvalg og trenere skal ha mulighet til å komme med innspill ved revideringer.
NIL Håndball ønsker at trenerne minimum leverer en årsberetning for sitt lags sportslige utvikling.
Seniorspillere bør engasjere seg i utviklingen av spillere på både håndballskolen og de yngre
lagene.
Spillerutvikling
NIL Håndball skal ha en spillerutviklingsplan som angir en målsetning for individuell utvikling på de forskjellige alderstrinn. Denne spillerutviklingsplanen skal jevnlig revideres slik at den er i tråd med Norges Håndballforbunds anbefalinger og retningslinjer, samt andre relevante
instanser (Norges Idrettsforbund og lignende).
De spillere som viser mestring og motivasjon til å satse på håndballen, skal ivaretas i NIL Håndball. Dette gjøres blant annet gjennom kamp- og treningstilbud sammen med lag på eldre
klassetrinn, som et supplement til trening og kamper på eget lag (hospitering). Dette skal
gjennomføres uten at det går ut over det enkelte lag den enkelte spiller tilhører. Her skal
spiller/foresatt, sammen med trenere for begge alderstrinn, komme til en enighet som er til det beste for alle parter. Dette må ikke bryte med de lover og regler som region og forbund til enhver tid har i de forskjellige alderstrinn.


Klubben skal arbeide for at talentene får mulighet til deltagelse på SPU samlinger, samt
andre stimulerende treningsmiljøer. Sportslig leder har et spesielt ansvar for å se til at
samarbeidet om talentutviklingen mellom NIL Håndball´s trenere fungerer.
Dersom NIL Håndball ikke kan tilby et godt nok sportslig tilbud for våre talenter som ønsker å satse på håndball, skal vi være behjelpelige med å finne andre løsninger. Ved f.eks. å sende dem til andre klubber med et høyere ambisjonsnivå.

Hospitering
Det kan være utviklende, motiverende og inspirerende at spillere får muligheten til å
hospitere hos eldre lagmiljøer. I NIL Håndball skal de spillere som viser gode
ferdigheter og stor mestring på eget alderstrinn kunne hospitere i eldre lagmiljøer, fra og
med 11 år.
Hospitering treningsaktivitet
Med hospitering menes et fast treningsopphold på eldre årstrinn, en eller flere
økter i uka over en avtalt periode. Spiller følger parallelt eget årstrinn resten av treningene i
hospiteringsperioden. Ønske om hospitering hos yngre spillere, og eventuelle unntak fra de
generelle reglene for enkeltspillere, skal behandles av sportslig utvalg og godkjennes av gruppeutvalget.
Hospitering er primært et ledd i enkeltspilleres utvikling, men vil også i kortere perioder
kunne benyttes for å styrke en overliggende treningsgruppe i forbindelse med sportslige
utfordringer.
Spillere kan tilbys muligheter til hospitering gjennom avtale inngått mellom begge
treningsgruppers trenere, spiller og foreldre. Dette skal være i tråd med de retningslinjer
klubben har satt.
Hospitering kampaktivitet
Denne typen aktivitet skal gå gjennom spillerens trener. Dette innebærer at ingen annen
trener eller foresatt skal henvende seg direkte til spiller angående dette.
I forbindelse med spill på eldre lag er spillerens trener ansvarlig for at spiller ikke
overbelastes. I samarbeid med spiller og foreldre skal det tas hensyn til hviletid, skolearbeid
og spillerens mulighet for sosial omgang.
Spiller bør ikke ha fortrinnsrett eller tildeles spilletid som i stor grad går på bekostning av
spillere i laget det hospiteres hos.
Når spiller hospiterer opp på eldre lags kamper bør spilleren ikke delta i stor grad på sitt
opprinnelige lag/nivå. Dette vil legge til rette for at flere av spillerne i opprinnelig miljø får
mer spilletid.

Fra og med J/G16 – Junior og senior gjelder egne regler – se vedlegg.
NIL 2025

Mål og retningslinjer
Mål og retningslinjer for J/G 6-7
For 1. og 2. klassinger i NIL Håndball sitt opptaksområde ønsker klubben å arrangere håndballskole. Gutter og jenter trener sammen på dette nivået.
Håndballskolen er klubbens primære arena for rekruttering av spillere, og fremtidige ledere.
Foresatte til barn i håndballskolen rekrutteres som ledere for treningsgruppene. Hvis
nødvendig og/eller ønskelig, skal klubben jobbe for å finne ungdommer som kan bidra som
trenere.
Håndballskolen skal være basert på lek, og øvelser som etterligner håndballspillet. Det legges
også fokus på sosialt samhold mellom barna i treningsgruppene.
Håndballskolen baserer seg på barneidrettsbestemmelsene, og prinsipper for dette
alderstrinnet utarbeidet av Norges Håndballforbund.
Halvveis i sesongen, skal lagsapparatene rundt treningsgruppene på 2. trinn begynne å
planlegge sammenslåingen som kommer i 3. trinn (gruppene slås sammen til rene
gutte/jentelag). Det er ønskelig med noen samtreninger/sosiale aktiviteter allerede før
sommerferien, slik at barna blir kjent med hverandre.
Det skal være 1 hovedansvarlig for hver aldersklasse, og denne personen bør ha minimum
kompetanse tilsvarende modul 1-6 på Trener 1. Det bør i tillegg til hovedansvarlig være
minimum 1 hjelpetrener pr. 6 spillere. Mangel på formell trenerkompetanse kan
kompenseres ved praktisk erfaring som håndballspiller/-trener. Lagleder er ikke nødvendig,
men ønsket, for disse alderstrinnene.
Mål og retningslinjer for J/G 8-10
For J/G 8-10 år skal NIL Håndball satse på å få med flest mulig (bredde). Samhold mellom de
unge skal stimuleres, da et slikt samhold skaper lagånd. Barneidrettsbestemmelsene skal
ligge til grunn for aktiviteten på disse alderstrinnene.
Alle spillere som følger klubbens treninger skal få spille tilnærmet like mange kamper, og
spilletiden bør fordeles mest mulig likt. Det anbefales at det ikke er for mange innbyttere til
hver kamp, og at lag med mange spillere rullerer spillerne fra kamp til kamp.
Det oppfordres til mest mulig spilletid for den enkelte spiller. Påmelding av lag til forskjellige
spilletilbud skal ta hensyn til dette.
Spillerne skal jobbe med tekniske og taktiske ferdigheter i tråd med klubbens
spillerutviklingsplan.
Det skal være et tilbud for spillere på disse alderstrinn å kunne hospitere opp en
aldersklasse.
NIL 2025

Hvert lag skal ha 1 hovedtrener som bør ha kompetanse tilsvarende modul 1-6 på Trener 1.
Lagene skal også ha 1 hjelpetrener per 8 spillere, som også bør ha kompetanse tilsvarende
modul 1-6 på Trener 1. Mangel på formell trenerkompetanse kan kompenseres ved praktisk
erfaring som håndballspiller/-trener. Hvert lag skal ha en lagleder.
Trenere for alderskategorien kan være foresatte til spillerne. Hvis nødvendig og/eller ønskelig, skal klubben jobbe for å finne ungdommer som kan bidra som trenere.
Mål og retningslinjer for J/G 11-12
For J/G 11 og 12 år har NIL Håndball som målsetning å ha lag som deltar på høyeste nivå i
regionens spilletilbud for det aktuelle trinnet. Dette skal ikke gå foran, eller gå utover,
tilbudet for de spillere som ikke har håndballferdigheter til, eller lyst, å delta på øverste nivå.
I de tilfeller hvor det ikke er aktuelt (pga lagsammensetninger) å ha lag på øverste nivå, skal
klubben jobbe for å sikre et tilbud som innbyr til sportslig utvikling.
Spillerne i samme alderstrinn skal trene sammen, uavhengig av om man har lag påmeldt på
forskjellige nivåer
Kriterier for inndeling av lag (ved 2 nivåer):
✓
✓
✓
Ferdigheter i håndball
Fremmøte og innsats (oppmøtelister)
Spillernes egne ønsker så langt dette passer
Spilletid skal forsøkes delt likt mellom de som tas ut til kamp. Likevel skal innsats på trening
vektlegges i fordeling av antall kamper og spilletid.
Spillere på dette alderstrinnet skal ha et tilbud om hospitering opp en aldersklasse.
Barneidrettsbestemmelsene ligger til grunn for aktiviteter på dette alderstrinnet. Spillerne
skal jobbe med teknisk og taktisk ferdigheter i tråd med klubbens spillerutviklingsplan.
Hovedtrenere for lag på dette alderstrinnet skal ha gjennomført minimum modul 1-6 på
Trener 1, gjerne flere moduler eller hele løpet på Trener 1. Mangel på formell
trenerkompetanse kan kompenseres ved praktisk erfaring som håndballspiller/-trener.
Hjelpetrenere bør minimum ha gjennomført modul 1-6 på Trener 1.
Alle lag skal ha et støtteapparat bestående av 1 hjelpetrener per 8 spillere, i tillegg til
hovedtrener og en lagleder. Trenere for alderskategorien kan være foresatte til spillerne.
Hvis nødvendig og/eller ønskelig, skal klubben jobbe for å finne ungdommer som kan bidra
som trenere.
Mål og retningslinjer for J/G 13-18
NIL Håndball har som målsetning å ha lag som deltar i regionalt seriespill på nivå 1
for det aktuelle alderstrinnet Dette skal ikke gå foran, eller gå utover, tilbudet for de spillere
som ikke har håndballferdigheter til, eller lyst, å delta på øverste nivå. I de tilfeller hvor det
NIL 2025

ikke er aktuelt (pga lagsammensetninger) å ha lag på øverste nivå, skal klubben jobbe for å
sikre et tilbud som innbyr til sportslig utvikling.
Klubben støtter lag i å representere i interregional serie for 16-åringer, og nasjonal serie for
1
8-åringer, men da skal lagene oppfylle gitte kriterier for deltakelse. Hvis enkelte lag ikke når
opp til kriteriene, skal lagene få tilbud om annen aktivitet som fremmer sportslig og sosial
utvikling på laget.
Spillerne i samme alderstrinn skal trene sammen.
Kriterier for inndeling av lag (ved 2 nivåer):
✓
✓
✓
Ferdigheter i håndball
Fremmøte og innsats (oppmøtelister)
Spillernes egne ønsker så langt dette passer
Der hvor det er flere lag i samme klasse (2 nivåer) bør spilleren spille på det ferdighetsnivå
den hører til sportslig sett. Ved uttak til kamper i disse alderstrinnene legges det mer vekt på
ferdigheter, innsats og holdninger. Andre kriterier er oppmøte og spillerens egne ønsker ut
fra motivasjon og ambisjoner.
Trenerkompetansen bør være Trener 1. Hjelpetrenere bør minimum besitte kompetanse
modul 1-6 på Trener 1. Mangel på formell trenerkompetanse kan kompenseres ved praktisk
erfaring som håndballspiller/-trener.
Alle lag skal ha et støtteapparat bestående av minimum 1 hjelpetrener pr. 10 spillere, i
tillegg til hovedtrener og en lagleder. Fra og med ungdomshåndballen er det ønskelig med
hovedtrenere som ikke har egne barn på laget. Kravet om ekstern trener, kan fravikes etter
dialog med sportslig utvalg og skal godkjennes av gruppeutvalget. Klubben, skal etter beste evne, bistå det enkelte lag med å finne en ekstern trener som passer lagets ambisjoner og som blir en dynamisk bidragsyter for spillere og øvrig støtteapparat.
Spillerne skal jobbe med teknisk og taktisk ferdigheter i tråd med klubbens
spillerutviklingsplan.
Mål og retningslinjer for seniorlagene
NIL Håndball har som mål å ha seniorlag i klubben. Målsetningene i seriesystemet er en kontinuerlig vurdering trener og sportslig utvalg gjør som baseres på rekruttering av egne spillere og tilgang på eksterne spillere samt ambisjonsnivå på eksisterende spillere.
Lag over regional serie (2div. Og over) må forankres i vedtak fra hovedstyret i idrettslaget 

Det å ha seniorlag som spiller på et høyt nivå vil bedre rekrutteringen av håndballspillere og
gjøre klubben mer attraktiv.
Trenerkompetansen bør minimum være Trener 2. Mangel på formell trenerkompetanse kan
kompenseres ved praktisk erfaring som håndballspiller/-trener. I tillegg til trener, og ev
hjelpetrenere, skal seniorlagene ha en lagleder.
NIL 2025

Det er ikke aktuelt for NIL  Håndball å lønne noen av spillerne, men skulle et lag nå en av de 2 øverste divisjonene (Eliteserien og 1. divisjon) kan det være aktuelt å se på ordninger for økonomisk kompensasjon.
NIL 2025

Forhold til andre
Andre grupper, klubber.
NIL Håndball skal ha et åpent og godt samarbeid med andre grupper i idrettslaget, samt søke
samarbeid med andre klubber om å gi tilbud som klubben ikke er i stand til å yte på egen
Hånd. NIL Håndball  skal legge forholdene til rette for at særlig barn og unge (opp til og med 16-
årsklassen) skal kunne drive med andre idretter, gjennom en god dialog med andre grupper i idrettslaget og klubber i kommunen. Dette forutsetter at det etableres god kommunikasjon med andre idrettslag/klubber og i enkelte tilfeller en god kommunikasjon med trener/lagleder for spesifikke lag.

